П Р О Т О К О Л    № 2
от заседание на
Комисията по анализ и отчитане степента на натовареност
на органите на съдебната власт 
към Висшия съдебен съвет

20 януари 2015 г.

	Днес, 20 януари 2015 г., вторник, от 14.30 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА - отсъства
РУМЕН БОЕВ
РУМЕН ГЕОРГИЕВ - отсъства
ЮЛИАНА КОЛЕВА	

Присъстват от администрацията на ВСС: експертните сътрудници към комисията: Красимира Василева – началник отдел „ЮОДКВСС”, д-я „Правна”, и Румен Митев – главен експерт в отдел „САОД”, д-я „ИТСС”; техническият сътрудник към комисията Емилия Петкова – старши експерт в отдел „САОД”, д-я ИТСС”.
С оглед по-нататъшно подпомагане на комисията в нейната дейност на заседанието присъстват служителите от администрацията на ВСС: Галина Хаджиева – старши експерт в отдел „САОД”, д-я „ИТСС” и Валентина Димитрова - младши специалист в дирекция „ОАД”.

	1. ОТНОСНО: Молба от Деница Димитрова Славова – съдия в Районен съд Варна /вх. № 91-07-015/12.01.2015 г./.

Председателят на комисията докладва накратко молбата на съдия Деница Славова,постъпила във ВСС на 12.01.2015 г., в която се излага проблем с неравномерна натовареност, възникнал при завръщането й от отпуск по майчинство на 1 декември 2014 г.
Комисията констатира, че цитираният в молбата на съдия Деница Славова Акт на ИВСС за извършена планова проверка в РС Варна през 2014 г., е обсъден в ресорната постоянна комисия на ВСС. В него на стр. 97 е записано, че делата се разпределят съобразно вътрешните правила, но правилата не са детайлизирани. Записана е констатация в акта също и, че дела, разпределяни на едни състави се преразпределят на други състави чрез заповеди на административния ръководител, но, че тези заповеди не съдържат ясни критерии за преразпределение на делата, нито посочват лицето, което следва да извърши това преразпределение. Записано е в акта също така, че посоченият начин на преразпределение създава съмнение, както у някои съдии в РС Варна, така и у гражданите, за заобикаляне на принципите на чл. 9 от ЗСВ при преразпределение на делата и за неравномерно натоварване на съдебните състави.В резултат на този извод ИВСС е дал конкретна препоръка в т. І.2., а именно: „В случай, че се налага преразпределение на дела чрез заповеди, последните да съдържат ясни критерии относно кои дела се преразпределят и лицето, което ги преразпределя.”. 
С оглед изложеното в молбата от съдия Деница Славова и предвид препоръките на ИВСС, дадени в цитирания акт, Комисията по натовареност намира, че отговорът на председателя на съда, като причина за невъзможност да регулира натовареността вътре в ГО, абсолютно не е съответен нито на препоръките, нито въобще на разумните граници на приложение на принципа на чл. 9 от ЗСВ. В този смисъл комисията счита, че задължение на председателя на съда е да регулира натовареността на съдиите в съответните отделения. Вярно е, че не може да има съвсем еднаква натовареност, но неравномерно натоварване, което е в пъти, не следва да се допуска, особено на колеги, които се връщат от отпуск по майчинство и се предполага, че те имат необходимост от повече време, което да отделят за отглеждане на детето и да наваксат подготовка за делата, които получават накуп и които не познават. Пред председателя на съда съществуват различни варианти за това как да регулира натовареността, например: временно да преустанови преразпределението на нови дела на състав, който е много по-натоварен от другите състави; част от делата на случаен принцип да бъдат преразпределени измежду останалите съдии със заповед, в която да посочи ясни критерии и лице, което ще ги разпредели, както е указано и в самата препоръка на ИВСС. В препоръките на ИВСС никъде не е написано да не се преразпределят дела, а да се преразпределят със заповед чрез случайно разпределение и с ясни мотиви.

След проведена дискусия по изложените по-горе съображения 

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И : 

1.1. Приема за основателна молбата от Деница Димитрова Славова – съдия в Районен съд Варна /вх. № 91-07-015/12.01.2015 г./.
1.2. Изпраща писмо до председателя на Районен съд Варна, с копие до съдия Деница Славова от същия съд, съгласно уточненията в проведената дискусия.

	2. ОТНОСНО: Извлечение от протокол № 2/13.01.2015 г., т. Д-14, на Комисията по предложенията и атестирането на Висшия съдебен съвет.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И : 

2.1. Отлага приемането на становище за следващото заседание.
2.2. Възлага на Галина Хаджиева - старши експерт статистически анализ в дирекция „ИТСС”, под координацията на експертния сътрудник към комисията Румен Митев, за следващото заседание да подготви справка за натовареността на районните съдилища в Пирдоп и Софийски районен съд за последните три години, както и сравнителен анализ за натовареността на съдиите от посочените съдилища по критериите действителна натовареност и натовареност по щат в сравнение със средната натовареност на съдиите от всички останали съдилища.

3. ОТНОСНО: Писмо изх. № 48/09.01.2015 г. от г-жа Калина Анастасова - зам.-председател и ръководител на ІІ ГО на СРС /вх. № 91-00-173/12.01.2015 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И : 

Приема за сведение писмо, изх. № 48/09.01.2015 г., от г-жа Калина Анастасова - зам.-председател и ръководител на ІІ ГО на СРС /вх. № 91-00-173/12.01.2015 г./ и го изпраща на КПУКИВИВСС по компетентност.

	4. ОТНОСНО: Обсъждане на подготвителни действия за изготвяне на анализ на натовареността на военните съдилища и военните прокуратури с оглед статистическите данни за 2014 г. и във връзка с решение на ВСС от 6 февруари 2014 г. /Протокол № 6, доп.т. 19.10./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И : 

4.1. Да се изискат от военните съдилища и военните прокуратури в срок до 31.01.2015 г. да представят обобщени статистически данни за дейността на съответния орган на съдебната власт за 2014 г.
4.2. Въз основа на представените данни по т. 4.1. експертите в отдел „Статистически анализ и обработка на данни” в дирекция „ИТСС” на ВСС, под ръководството на експертния сътрудник към комисията Румен Митев, да подготвят проект на анализ на натовареността на военните съдилища и военните прокуратури, който да представят на председателя на комисията.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ